钦定古今图书集成/明伦汇编/官常典/第599卷 > 元
## 钦定古今图书集成/明伦汇编/官常典/第599卷 > 元

### 世祖至元六年立四道提刑按察司

按《元史世祖本纪》：“至元六年春正月癸丑，立四道按
察司。二月壬午，以立四道提刑按察司，诏谕诸道。”
“至元十一年夏四月辛亥，分陕西陇右诸州置提刑
按察司，治巩昌。”

按：《元史世祖本纪》云云。

至元十二年秋七月己卯，增置燕南河北道提刑按
察司。

按：《元史世祖本纪》云云。

至元十四年春正月癸卯，复立诸道提刑按察司。五
月癸卯，各道提刑按察司兼劝农事。七月丙午，置八
道提刑按察司。

按：《元史世祖本纪》云云。

至元十五年，增设提刑按察使司。

按《元史世祖本纪》：“至元十五年秋七月甲申，江南湖
北道、岭南广西道、福建广东道，并增设提刑按察使
司。八月己卯，复立按察使司于畏吾儿分地。”

至元十六年二月“乙巳，命西蜀四川道立提刑按察
司。”五月丙辰，按察司添副使、佥事各一员。

按：《元史世祖本纪》云云。

至元十八年五月戊申，罢霍州畏兀按察司。

按：《元史世祖本纪》云云。

至元十九年二月乙巳，立广东按察司。秋七月庚申，
命行御史台拣汰各道按察司官。

按：《元史世祖本纪》云云。

至元二十年正月，改“广东、广西、福建、巩昌按察司为
道，省北京副使、佥事官，增设各道判官。”

按《元史世祖本纪》：“至元二十年正月壬午，改广东提
刑按察司为海北广东道，广西按察司为广西海北
道，福建按察司为福建闽海道，巩昌按察司为河西
陇北道。五月丙子，省北京提刑按察司副使、佥事各
一员。十月庚戌，各道提刑按察司增设判官二员。”
“至元二十二年正月，改按察司为提刑转运司，二月，
复”立按察司。

按《元史世祖本纪》：“至元二十二年春二月辛酉，改按
察司为提刑转运司，己巳，复立按察司。诏各道提刑
按察司，能遵奉条画，莅事有成者，任满陞职；赃污不
称任者，罢黜除名。”

至元二十三年，诏按察司参用南人，又徙江东、浙西
二司，罢诸道判官。

按《元史世祖本纪》：“至元二十三年三月己巳，御史台
臣言，近奉旨，按察司参用南人，非臣等所知，宜令侍
御史、行御史台等程文海与行台官博采公洁知名
之士，具以名闻。”帝命赍诏以往。五月甲戌，徙江东按
察司于宣州。冬十月甲午，徙浙西按察司治杭州，罢
诸道提刑按察司判官。

至元二十四年，以三道按察隶御史台，分置提刑按
察司官，又按道分治。

按《元史世祖本纪》：“至元二十四年春正月辛卯，以淮
东、淮西、山南三道按察司隶行御史台。闰二月乙丑，
省陇右河西道提刑按察司分置巩昌者入甘州，设
官五员。以巩昌改隶京兆提刑按察司，设官六员。省
太原提刑按察司分置西京者入太原。五月庚子，以
燕南按察司治大名，南京按察司治南阳，太原按察”
司治西京。

至元二十五年二月，省辽东江南提刑按察司入北
京，京南

按《元史世祖本纪》：“至元二十五年二月壬戌，省辽东
海西道提刑按察司入北京，江南湖北道提刑按察
司入京南。”

至元二十六年，徙广州按察司。寻立云南按察司。又
徙浙东、河东、山西按察司，各分所治。

按《元史世祖本纪》：“至元二十六年春正月戊申，徙广
州按察司于韶州，以荆南按察司所统辽远，割三路
入淮西，二路入江西。六月辛巳，复立云南提刑按察
司。八月甲戌，徙浙东道提刑按察司治婺州，河东山
西道提刑按察司治太原。”

至元二十七年。三月庚申。增提刑按察司佥事二员。
十一月甲子。徙河北河南道提刑按察司。治许州
按《元史世祖本纪》云云。

至元二十八年，改提刑按察司为肃政廉访司。
按《元史世祖本纪》，“至元二十八年二月丙戌，诏改提
刑按察司为肃政廉访司，每道仍设官八员，除二使留司，以总制一道，馀六人分临所部，如民事钱谷、官
吏奸弊，一切委之。俟岁终省台遣官考其功效。”
“至元三十年十一月丁巳，立海北海南道肃政廉访
司。”

按：《元史世祖本纪》云云。

### 成宗大德二年十一月丙申罢云南行御史台置肃政廉访司

按：《元史成宗本纪》云云。

大德三年冬十月甲寅，复立“海北海南道肃政廉访
司。”

按：《元史成宗本纪》云云。

大德六年，以中书省臣言，许廉访司依旧体察。
按：《元史成宗本纪》：“大德六年春正月乙卯，中书省臣
言，御史台廉访司体察、体覆，前后不同。初立台时，止
从体察，后立按察司，事无大小，一皆体覆。由是宪司
之事，积不能行。请自今除水旱灾伤体覆，馀依旧例
体察为宜。”从之。

大德九年五月戊午。改各道“肃政廉访司。为详刑观
察使。”十月辛丑。复以详刑观察司为廉访司。

按：《元史成宗本纪》云云。

### 仁宗延祐二年六月乙未徙陕西肃政廉访司于凤翔

按：《元史仁宗本纪》云云。